EkBass/fiwiki-20250220-pages-articles huggingface dataset:
Atmostech

Atmostech Oy oli suomalainen rakennusautomaatioalan laitevalmistaja ja urakoitsija. Yritys toimi vuosina 1987-2006. Yritys perustettiin 12.11.1987 Espoossa. Perustajat: Tapani Spangar, Jari T Aalto, Kari Kuparinen, Tuija Seppänen, Juha-Pekka Virolainen. Yritys suunnitteli ja valmisti ohjelmoitaviin mikroprosessoreihin perustuvia rakennusautomaatiojärjestelmien alakeskuksia tuotemerkeillä Atmos 44 ja Atmos 88 sekä toimi valtakunnallisesti automaatiourakoitsijana. Atmos 44 oli ensimmäisiä DDC-säätöön (Direct Digital Control) perustuvia rakennusautomaatiojärjestelmiä Suomessa. Atmostech käytti mikrotietokonetta ja Windows-käyttöjärjestelmää rakennusautomaatiossa ensimmäisten toimijoiden joukossa Euroopassa. Yritys toimitti mikrotietokoneeseen perustuvia automaatiojärjestelmiä tuotemerkillä ATMOS Wan ja laajempia aluevalvontaurakoita tuotemerkeillä Atmos LAN jo vuodesta 1988 alkaen. Yrityksellä oli voimakas kasvuvaihe 1990-luvulla pankkikriisistä huolimatta. 1.1.1990 yrityksessä oli 7 työntekijää, liikevaihto kasvoi n. 25 % vuosivauhtia. Yritys oli valtakunnallinen toimija 1991 alkaen, useita aluekonttoreita perustettiin eri puolelle Suomea. 1994 Atmostech oli kolmanneksi suurin rakennusautomaation toimittaja Landis+Gyrin ja Honeywellin jälkeen n. 20 % markkinaosuudella. 1997 työntekijöitä oli 43 ja liikevaihto 35 Mmk. Toimitilat olivat aluksi Kuutamotie 8 Espoossa ja myöhemmin Atomitie 5 Pitäjänmäellä. Merkittäviä asennuskohteita: *Nokian pääkonttori Espoo *Elcoteq pääkonttori Lohja *YIT:n pääkonttori Helsinki *Hotelli Grand Marina Katajanokalla Aluevalvontaa toimitettiin useille kaupungeille: Helsinki, Savonlinna, Oulu, Espoo, Jyväskylä. Perustajat myivät yrityksen 29.6.1998 tehdyllä kaupalla englantilaiselle Siebe PLC:lle joka melko pian sen jälkeen, vuonna 1999 sulautui englantilaisen BTR plc:n kanssa ja muutti nimensä muotoon Invensys plc. Myöhemmin Invensysin rakennusautomaatioliiketoiminnan osti Schneider Electric SA. Atmostech fuusioitui vuonna 2006 Schneider Electric SA:n tytäryhtiön TAC Finland Oy:n kanssa. Se käytti markkinointinimeä TAC Atmostech. TAC Atmostech sulautui Schneider Electric Finland Oy:öön vuonna 2014. ==Lähteet== Luokka:Entiset suomalaiset rakennusyritykset
Budbee

Budbee on ruotsalainen vuonna 2016 perustettu verkkokauppaostoksien toimituksiin keskittyvä yritys. Budbeella on pakettiautomaatteja Suomessa, Ruotsissa, Tanskassa, Belgiassa ja Alankomaissa, jotka tavoittavat yli 40 miljoonaa asiakasta. Budbeella oli vuonna 2021 yli 450 työntekijää ja suurista verkkokaupoista muun muassa H&M; sekä Zalando tarjoavat Budbeen palveluita. Yhtiöön ovat sijoittaneet muun muassa eläkesijoitusyhtiö AMF ja sijoitusyhtiö Kinnevik. Budbeen pakettiautomaattiverkoston Budbee-boxit on sijoitettu päivittäistavarakauppoihin ja kauppakeskuksiin. == Historia == === 2016 === Budbeen perusti vuonna 2016 Tukholman kauppakorkeakoulusta valmistunut Fredrik Hamilton. Alun perin yhtiö keskittyi valmiiksi pakattujen ruokakassien toimittamiseen ja noin vuoden teknisen valmistelun jälkeen liiketoiminta laajeni verkkokauppatoimituksiin. Saman vuoden lokakuussa toimitettiin ensimmäinen toimitus. Liiketoiminnan nopea kasvu sai ulkopuoliset sijoittajat kiinnostumaan ja Budbee sai rahaa ryhmältä, johon kuuluivat H&M;:n toimitusjohtaja Karl-Johan Person, Kivran toimitusjohtaja Stefan Krook sekä kaksi Klarnan perustajajäsentä Sebastian Siemiatkowski ja Victor Jacobbson. === 2017 === Vuonna 2017 yhtiö hankki lajittelukeskuksen Spångasta, Tukholmasta, jonne rakennettiin automaattinen lajittelukone. Samana vuonna yhtiö päätti lopettaa puolet liikevaihdostaan tehneen ruokakassitoiminnan ja keskittyä yksinomaan verkkokauppatoimituksiin. Yhtiö laajentui samana vuonna Tukholman ulkopuolelle Malmöön ja Göteborgiin ja H&M; alkaa tarjota asiakkailleen Budbee-palvelua. === 2018 === Vuonna 2018 ensimmäinen suuri sijoitusyhtiö Kinnevik sijoittaa Budbeehen 80 miljoonaa kruunua eli noin 7 miljoonaa euroa. Yhtiö muutti laajempaan lajittelukeskukseen ja siitä tuli Ruotsin suurin kotiinkuljetusyhtiö. Budbee laajentaa Helsinkiin, Suomeen. === 2019 === Vuonna 2019 Budbee laajentui Tanskaan ja H&M; liittyy sijoittajiin. Sen jälkeen yhtiö laajentui Alankomaihin. === 2020 === Vuonna 2020 Budbee- sovellus julkistettiin ja toukokuussa sijoitusyhtiö Stena Sessan liittyi sijoittamiseen. Pakettiautomaattiverkosto eli Budbee-boxit avattiin. Yhtiö rakennuttaa samana vuonna aurinkoenergialla toimivan lajittelukeskuksen. 300 kaupunkia Pohjoismaissa lisätään pakettiautomaattiverkostoon. === 2021 === Vuonna 2021 keräsi 525 miljoonan kruunun sijoituksen AMF-eläkerahastolta. Yritys laajentuu Belgiaan. === 2022 === 31\. lokakuuta 2022 Budbee yhdistyi toisen toimitusyhtiön Instaboxin kanssa yhdeksi emoyhtiöksi, Instabeeksi. == Lähteet == Luokka:Ruotsalaiset yritykset
Eke Golf

Eke Golf on Raaseporin Tammisaaressa sijaitseva 18-reikäinen golfkeskus. Eke Golf on avattu vuonna 2009. Eke Golfin kentän suunnittelija on Mika Lindroos. Kentän mitta on 5 559 metriä. Klubitalolla on ravintola ja saunatilat. Klubitalon läheisyydessä sijaitsee myös harjoitusalueet ja range. Alueella on myös 9-reikäinen Par3 -kenttä, jonka mitta on 1 326 metriä. == Katso myös == * Luettelo Suomen golfkentistä == Lähteet == Luokka:Suomen golfkentät Luokka:Raaseporin urheilu Luokka:Tammisaari
Álex Baena

Alejandro "Álex" Baena Rodríguez (s. 20. heinäkuuta 2001 Roquetas de Mar) on espanjalainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 174-senttimetrinen. Hän edustaa Espanjan La Ligassa pelaavaa Villarrealia. Hän on Euroopan-mestari vuodelta 2024. Baena pelasi Villarrealin junioreissa ja pääsi edustusjoukkueeseen ensimmäisen kerran Espanjan cupissa joulukuussa 2019 ja La Ligassa heinäkuussa 2020. Kauden 2021–2022 hän pelasi lainalla toisella sarjatasolla Gironassa. Hän on pelannut Villarrealissa kauden 2023–2024 loppuun mennessä 76 La Ligan ottelua ja tehnyt niissä kahdeksan maalia. Hän on pelannut Eurooppa-liigassa 17 ottelua, joissa hän on tehnyt neljä maalia, ja Konferenssiliigassa seitsemän ottelua, joissa hän on tehnyt neljä maalia. Hän oli voittamassa Eurooppa-liigaa kaudella 2020–2021 ja teki alkulohkossa kaksi maalia mutta ei pelannut enää välierissä eikä loppuottelussa. Baena pelasi Espanjan nuorisomaajoukkueissa alle 16-vuotiaista alle 21-vuotiaisiin. Hän pelasi kolme ottelua alle 17-vuotiaiden EM-kilpailuissa 2018 ja teki niissä kaksi maalia. Hän pelasi viisi ottelua alle 21-vuotiaiden EM-kilpailuissa 2023 ja teki niissä yhden maalin Espanjan saavuttaessa hopeaa. Baena pelasi Espanjan A-maajoukkueessa ensimmäisen kerran syyskuussa 2023 EM-karsintaottelussa Kyprosta vastaan ja teki joukkueensa kuudesta maalista viidennen. Hän voitti mestaruuden EM-kilpailuissa 2024. Hän pelasi neljännen A-maaottelunsa tullessaan vaihdosta kentälle EM-kilpailujen toisessa alkulohko-ottelussa Italiaa vastaan ja viidennen viimeisessä alkulohko-ottelussa Albaniaa vastaan. == Lähteet == Luokka:Espanjalaiset jalkapalloilijat Luokka:Vuonna 2001 syntyneet Luokka:Elävät henkilöt
Espoo Ringside Golf

Espoo Ringside Golf on Espoossa sijaitseva 18-reikäinen golfkeskus. Ringside Golfin kentän suunnittelija on Kosti Kuronen. Kentän ensimmäiset 12 reikää ovat vaikeusasteeltaan helppoja. Kentän vaikeusastetta lisäävät nopeat ja kaltevat viheriöt. == Katso myös == * Luettelo Suomen golfkentistä == Lähteet == Luokka:Suomen golfkentät Luokka:Espoon urheilupaikat
Vallen kirkko (Valle)

Vallen kirkko () on Vallen kunnassa Agderin läänissä Norjassa sijaitseva puinen ristikirkko vuodelta 1844. ==Lähteet== ==Aiheesta muualla== Luokka:Norjan puukirkot kirkko
Vallen kirkko

Vallen kirkko voi tarkoittaa seuraavia: * Vallen kirkko, kirkko Lindesnesin kunnassa Norjassa * Vallen kirkko, kirkko Vallen kunnassa Norjassa
Sergei Melikov

Sergei Alimovitš Melikov (; s. 12. syyskuuta 1965 Orehovo-Zujevo) on venäläinen poliitikko ja kenraalieversti. Hänet nimitettiin 5. lokakuuta 2020 Dagestanin tasavallan siirtymäkauden johtajaksi.Sergey Alimovich Melikov OpenSanctions, viitattu 24.6.2024 Putin appoints General Melikov head of Dagestan Mediamax 6.10.2020, viitattu 24.6.2024 Lokakuussa 2021 hän sai vakinaisen aseman Dagestanin johtajana.Melikov Sergey Alimovich Spisok Putina, viitattu 24.6.2024 Melikov opiskeli Frunzen sotilasakatemiassa. Vuonna 2011 hän oli terrorisminvastaisten operaatioiden komentaja Pohjois-Kaukasiassa, ja vuonna 2016 hän sai kenraalieverstin arvon. Vuosina 2014–2016 Melikov oli Venäjän presidentinhallinnon edustaja Pohjois-Kaukasian federaatiopiirissä. Vuosina 2016–2019 hän toimi Venäjän kansalliskaartin ensimmäisenä varajohtajana. Vuosina 2019–2020 Melikov oli Venäjän liittoneuvoston jäsen ennen nimittämistään Dagestanin johtoon. Dagestanissa tehtiin 23. kesäkuuta 2024 aseellinen hyökkäys poliiseja, synagogaa ja ortodoksikirkkoa vastaan. Melikov syytti iskusta Ukrainaa ja yritti kytkeä sen Ukrainan sotaan, mutta viittasi myös islamistien nukkuviin soluihin.Henri Astier, Laura Gozzi, Twenty dead in attacks on churches and synagogue in southern Russia BBC 24.6.2024, viitattu 24.6.2024 Russian region of Dagestan holds a day of mourning after attacks kill 19 people NPR 24.6.2024, viitattu 24.6.2024 Guy Faulconbridge, Death toll rises to 20 after gunmen attack Russia's Dagestan Reuters 24.6.2024, viitattu 24.6.2024 Melikov on etnisyydeltään lezgi ja uskonnoltaan ortodoksikristitty. == Lähteet == Luokka:Venäläiset poliitikot Luokka:Venäläiset kenraalit Luokka:Vuonna 1965 syntyneet Luokka:Elävät henkilöt
Martin Baturina

Martin Baturina (s. 16. helmikuuta 2003 Split) on kroatialainen jalkapalloilija, pelipaikaltaan hyökkäävä keskikenttäpelaaja. Hän on pituudeltaan 172-senttimetrinen. Hän edustaa Kroatian ykkösliigassa pelaavaa Dinamo Zagrebia. Hän on pelannut Kroatian A-maajoukkueessa vuodesta 2023. Baturina siirtyi Splitistä Dinamo Zagrebin junioreihin vuonna 2017. Hän pelasi Dinamon edustusjoukkueessa ensimmäisen kerran toukokuussa 2021. Dinamo voitti liigamestaruuden tuolla kaudella, kuten myös kolmena seuraavana kautena. Dinamo voitti Kroatian cupin vuonna 2024, ja Baturina teki loppuottelussa joukkueensa kolmesta maalista toisen. Hän on pelannut kauden 2023–2024 loppuun mennessä 81 Kroatian liigan ottelua ja tehnyt niissä 13 maalia. Hän on pelannut Mestarien liigassa viisi, Eurooppa-liigassa kaksi ja Konferenssiliigassa kymmenen ottelua. Baturina pelasi useissa Kroatian nuorisomaajoukkueissa. Hän pelasi kolme ottelua alle 21-vuotiaiden EM- kilpailuissa 2023. Hän pelasi Kroatian A-maajoukkueessa ensimmäisen kerran marraskuussa 2023 EM-karsintaotteluissa Latviaa ja Armeniaa vastaan. Hän kuuluu Kroatian joukkueeseen EM-kilpailuissa 2024. Hän pelasi neljännen A-maaottelunsa tullessaan vaihdosta kentälle EM-kilpailujen toisessa alkulohko-ottelussa Albaniaa vastaan. == Lähteet == Luokka:Kroatialaiset jalkapalloilijat Luokka:Vuonna 2003 syntyneet Luokka:Elävät henkilöt
Vaksdalposten

Vaksdalposten on norjalainen vuonna 1987 perustettu paikallislehti, jonka kotikunta on Vaksdal. Se kuuluu Amedia-konserniin ja ilmestyy painettuna torstaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Vaksdal
Hylestadin kirkko

Hylestadin kirkko () on Vallen kunnassa Agderin läänissä Norjassa sijaitseva kahdeksankulmainen puukirkko vuodelta 1838. ==Kuvia== Valle, Hylestad kyrkje, alter.jpg|Alttari ==Lähteet== ==Aiheesta muualla== Luokka:Norjan puukirkot Luokka:Valle
Marco Pašalić

Marco Pašalić (s. 14. syyskuuta 2000 Karlsruhe, Saksa) on kroatialainen jalkapalloilija, pelipaikaltaan oikea laitahyökkääjä. Hän on pituudeltaan 177-senttimetrinen. Hän edustaa Kroatian ykkösliigassa pelaavaa Rijekaa. Hän on pelannut Kroatian A-maajoukkueessa vuodesta 2023. Pašalić aloitti pelaajauransa Saksassa ja pelasi muun muassa Karlsruhen nuorisojoukkueissa sekä Stuttgartin ja Borussia Dortmundin kakkosjoukkueissa. Hän pääsi Dortmundin edustusjoukkueessa kentälle elokuussa 2021 Saksan supercupissa ja marraskuussa 2022 yhdessä bundesliigaottelussa. Hän siirtyi kesällä 2023 Rijekaan ja pelasi kaudella 2023–2024 Kroatian liigassa 30 ottelua, joissa hän teki kuusi maalia. Pašalić pelasi Kroatian alle 17- ja alle 21-vuotiaiden maajoukkueissa. Hän pelasi Kroatian A-maajoukkueessa ensimmäisen kerran marraskuussa 2023 EM-karsintaotteluissa Latviaa ja Armeniaa vastaan. Hän kuuluu Kroatian joukkueeseen EM-kilpailuissa 2024. Hän on ennen EM-kilpailuja pelannut viisi A-maaottelua, joissa kaikissa hän on tullut vaihdosta kentälle. Hän teki kesäkuussa 2024 maalin ystävyysottelussa Pohjois-Makedoniaa vastaan. == Lähteet == Luokka:Kroatialaiset jalkapalloilijat Luokka:Vuonna 2000 syntyneet Luokka:Elävät henkilöt
Otra (joki)

Otra on 245 kilometriä pitkä joki Agderin läänissä Norjassa. Se saa alkunsa Vinjen kunnassa Telemarkin läänin puolella ja virtaa mereen Kristiansandissa. ==Lähteet== ==Aiheesta mualla== Luokka:Norjan joet Luokka:Agderin lääni Luokka:Pohjanmereen laskevat vesistöt
Hill Side Golf

Hill Side Golf on Vihdin Jokikunnassa sijaitseva 36-reikäinen golfkeskus. Hill Side Golfilla on kaksi kenttää: Hill ja Valley. Lisäksi keskuksessa on 5-reikäinen par-3 kenttä sekä ravintola. == Katso myös == * Luettelo Suomen golfkentistä == Lähteet == Luokka:Suomen golfkentät Luokka:Vihdin urheilu
Byglandsfjord

Byglandsfjord on taajama Byglandin kunnassa Agderin läänissä Norjassa. Taajaman pinta-ala on 0,5 neliökilometriä ja asukasluku 329 vuonna 2023. ==Lähteet== ==Aiheesta muualla== Luokka:Norjan taajamat Luokka:Bygland
Ilmari Posti

Ilmari Posti (1897 - 3. tammikuuta 1932 Helsinki) oli suomalainen kestävyysjuoksija, joka edusti Haminan Tarmoa. Hän sijoittui kolmanneksi Kalevan kisojen 10 000 metrillä vuonna 1926 ja 5 000 metrillä 1928. Posti edusti Suomea vuonna 1930 Unkaria vastaan käydyssä yleisurheilumaaottelussa. Kantakersanttina Viipurin rykmentissä palvellut Posti kuoli aivokuumeeseen Tilkan sotilassairaalassa 34-vuotiaana. == Lähteet == Luokka:Suomalaiset kestävyysjuoksijat Luokka:Vuonna 1897 syntyneet Luokka:Vuonna 1932 kuolleet
Vihti Golf Club

Vihti Golf Club on Vihdin Ojakkalassa sijaitseva 18-reikäinen golfkeskus. Kentän pituus on 5 853 m. Lisäksi keskuksessa range ja lähipeli-harjoitusalue. == Katso myös == * Luettelo Suomen golfkentistä == Lähteet == Luokka:Suomen golfkentät Luokka:Vihdin urheilu
Eikeland

Eikeland on taajama Gjerstadin kunnassa Agderin läänissä Norjassa. Taajaman pinta-ala on 0,9 neliökilometriä ja asukasluku 651 vuonna 2023. ==Lähteet== ==Aiheesta muualla== Luokka:Norjan taajamat Luokka:Gjerstad
Jortveit

Jortveit on taajama Grimstadin kunnassa Agderin läänissä Norjassa. Taajaman pinta-ala on 0,6 neliökilometriä ja asukasluku 683 vuonna 2023. ==Lähteet== ==Aiheesta muualla== Luokka:Norjan taajamat Luokka:Grimstad
Jännityspäänsärky

Jännityspäänsärky eli tensiopäänsärky on yleisin kaikista neurologisista sairauksista. Sitä esiintyy Suomessa yli 25 prosentilla väestöstä, Länsi- Euroopassa jopa 37 prosentilla. Toisin kuin migreenissä sitä esiintyy suunnilleen yhtä paljon naisilla ja miehillä, kun taas migreeniä sairastavat huomattavasti enemmän naiset. Tautia sairastavat eniten nuoret naiset. Sairauden riskitekijöitä ovat unen vähäisyys ja työuupumus sekä lapsilla mahdollisesti pitkä "ruutuaika". Myös migreeniä ja masennusta on jännityspäänsärkypotilailla verrokkiryhmää enemmän. Taudin perinnöllisyyttä on myös tutkittu. Tauti voi kroonistua vaikeahoitoiseksi. DIagnostiikassa on suljettava muut päänsärkymuodot pois. Hoidossa on syytä suosia lääkkeettömiä hoitoja ja lihashuoltoa kunhan vakavammat syyt on suljettu pois. Myös parasetamoli ja tulehduskipulääkkeet ovat mahdollisia. On myös ymmärrettävä, että päänsäryn kroonistuessa sitä voi olla vaikeampaa erottaa muista päänsäryn aiheuttajista. == Lähteet == Luokka:Neurologiset sairaudet Luokka:Kipu Luokka:Pää
Frejgatan

pienoiskuva|Katunäkymää vuonna 2012. Frejgatan on katu Tukholman Vasastadenissa ja Östermalmilla. Se ulottuu Valhallavägeniltä Karlbergsvägenille. Frej on skandinaavisen mytologian hedelmällisyyden jumala. ==Kuvia== Hamburgerbryggeriet 2009b.jpg|Hamburgerbryggeriet-panimo Frejgatanin ja Norrtullsgatanin kulmassa. Norrmalmskyrkan.JPG|Norrmalmin kirkko panimoa vastapäätä. ==Aiheesta muualla== Luokka:Tukholman kadut Luokka:Vasastaden Luokka:Östermalm
Hans Nansen

Hans Nansen (28. marraskuuta 1598 Flensburg – 12. marraskuuta 1667) oli tanskalainen porvari ja Kööpenhaminan pormestari vuosina 1644–1660. Nansen oli syntyisin flensburgilaisesta porvarissuvusta ja osallistui nuoruudessaan kauppamatkoille Pohjoiselle jäämerelle ja Islantiin. Nansen osallistui Kööpenhaminan puolustamiseen, kun ruotsalaiset piirittivät sitä Pohjan sodan aikana vuosina 1658–1659. Vuonna 1660 Nansen johti porvarissäätyä valtiopäivillä ja oli vaikuttamassa siihen, että aateli menetti valtansa yksinvaltaiselle kuninkaalle. Kuningas nimitti Nansenin seuraavana vuonna korkeimman oikeuden ja valtiokollegion (statskollegiet) jäseneksi. Nansen oli kaukaista sukua Fridtjof Nansenille. Titelblad og tekstside af Hans Nansens Compendium Cosmographicum 1638.jpg|Compendium Cosmographicum, Nansenin julkaisema matkakertomus. ==Lähteet== ==Aiheesta muualla== Luokka:Kööpenhaminan pormestarit Luokka:Kauppiaat Luokka:Vuonna 1598 syntyneet Luokka:Vuonna 1667 kuolleet
Ferganavuoret

Ferganavuoret (, ) ovat Tienšanvuoristoon kuuluva vuorijono Kirgisiassa. Ne ympäröivät Ferganan laaksoa idästä ja erottavat sen Tienšanin sisäosasta. Kakkois-luoteissuuntainen vuorijono alkaa kaakossa Söökin solasta, jossa se liittyy Torugart- ja Alaikuuvuoriin. Se päättyy luoteessa Narynjoen alajuoksun rotkoon, joka erottaa sen At-Oinokvuorista. Vuorijonon pituus on 200 kilometriä ja keskikorkeus 3 500–4 000 metriä. Korkein kohta on Ütš-Sejit (4 818 metriä). Koillisrinteet ovat kapeat ja jyrkät. Loivia lounaisrinteitä halkovat syvät rotkot. Vuoret koostuvat etupäässä liuskeesta, hiekkakivestä ja kalkkikivestä. Hyötykaivannaisiin kuuluvat kivihiili, öljy, maakaasu ja kivennäisvesi. Vuotuinen sademäärä on lounaisrinteillä 900–1 300 ja kaakkoisrinteillä 250–290 millimetriä. Purot ja joet virtaavat Naryniin ja Karadarjaan. Vuorten juurella on maatalouskäyttöön otettuja suolatasankoja. Lounaisrinteillä on aavikkokasvillisuutta (600–1 500 metriä), aroa (1 000–1 200 metriä) sekä pähkinä- ja hedelmäpuita ja niittyjä (1 200–2 800 metriä). Koillisrinteillä kasvaa katajia. Ylempänä (2 800–3 700 metriä) on pensaikkoa ja alppiniittyjä ja 3 500–4 000 metrin yläpuolella jäätiköitä. Eläinkuntaan kuuluvat villivuohi, argaali, lumileopardi ja susi sekä metsissä kauris, villisika, mäyrä ja karhu. ==Lähteet== Luokka:Kirgisian vuoristot
Tolonen-terveystuotteet

Tolonen-terveystuotteet (vuoteen 2022 Tri Tolonen) on suomalainen Midsonaan kuuluva ravintolisiä ja kauneustuotteita myyvä tuotemerkki. Merkin kaikki tuotteet on suunniteltu ja osa myös valmistettu Suomessa. Tuotteisiin kuuluu muun muassa vitamiini- ja rasvahappovalmisteita sekä nivelten ja lihasten hoitoon tarkoitettuja tuotteita. Tolonen-terveystuotteita myydään valtakunnallisesti verkko-, päivittäistavara-, ja luontaistuotekaupoissa sekä apteekeissa. == Historia == Lääketieteen ja kirurgian tohtori Matti Tolonen perusti Biovita Oy:n ja Tri Tolonen -tuotemerkin 1980-luvun alussa tutkiessaan luonnonmukaista hoitoa ja ravitsemuslääketiedettä. Tuotesarja oli ensimmäisiä Suomessa luontaistuotteiden alalla. Matti Tolonen julkaisi 1980-luvulla työryhmänsä kanssa lukuisia ravitsemusalan tutkimuksia, mukaan lukien seitsemälle kielelle käännetyn Terveyttä ja pitkää ikää vitamiineista ja hivenaineista. Suomalaisten kiinnostus itsehoitoa kohtaan toi Tri Tolonen -tuotemerkille suosiota heti alkuvaiheessa. Ensimmäisiin menestystuotteisiin kuuluivat muun muassa monivitamiinitabletit, laihdutusvalmisteet ja nivelvaivauute. Tuotesarja toi markkinoille ennen suomalaisille tuntemattomia lääkeaineita, kuten berberiinin ja karnosiinin. Osa uusista lääkeaineista on edelleen myynnissä. Matti Tolosen siirtyessä 2010-luvun vaihteessa eläkkeelle, hän myi Tri Tolonen -merkin vuonna 2011 Midsona Oy:lle, joka kehitti ja uudelleenlanseerasi joitain tuotteita. === Tolonen-terveystuotteet === Vuoden 2022 alussa astui voimaan määräys, joka kielsi terveydenhuollon alan henkilöön viittaamisen tuotteen nimessä (Tri, tohtori) ja merkin nimi muuttui nykyiseen muotoonsa: Tolonen-terveystuotteet. == Lähteet == Luokka:Suomalaiset lääkealan yritykset
Leninin piiri (Donetsk)

Leninin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Piirin pinta-ala on 85,8 neliökilometriä. Leninin piiri sijaitsee Donetskin kaupungin keskivaiheilla. Lännessä Leninin piirin naapurina on Donetskin Kirovin piiri, luoteessa Kuibyševin piiri, pohjoisessa Vorošilovin ja Kalininin piirit sekä idässä Budjonnyin piiri. Varsinaisen Donetskin kaupunkialueen eteläpuolella Leninin piiri rajoittuu muuhun Donetskin piiriin. Piirin länsiosasta saa alkunsa valtatie N-15 () ja eteläosan halki kulkee valtatie N-20. Donetskin kaupunki ja sen Leninin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella. Piirin väestöarvio oli noin 101 000 ihmistä (2012?)., tai 106 269 (2001) tai 116 511 (VL 1989). Leninin piirissä on toiminut useita Donetskin keskeisistä teollisuusyrityksistä, esimerkiksi Donetskin metallurginen tehdas (Донецький металургійний завод, ДМЗ). Aiempi Ukrainan mestaruusliigan jalkapalloseura Metallurh (1996-2015) toimi piirin alueella. Metallurh-stadion samoin kuin jalkapalloseura FC Olimpik Donetskin kenttäalueet sijaitsevat piirissä. Paikallisliikenteen rautatieasema Karavanna sijaitsee piirin eteläosassa. Piirin eteläosassa on myös peltomaata. Piirin alueella sijaitsevat muun muassa: Ленинский проспкт.jpg|Leninin puistotie ympäristöineen iltavalastuksessa. Donetsk cirk.jpg|Donetskin sirkus 'Kosmos'. Свято-Николаевский кафедральный собор 1896 - panoramio.jpg|Pyhän Nikolauksen katedraali. Donetsk dmz 3.jpg|Donetskin metallurgista tehdasta. Июнь 2009 - panoramio.jpg|Donetske more -tekojärvi. Donetsk Olimpik Stadium.jpg|Olimpik Donetskin stadion. Металлург в мае 2010.jpg|Metallurh-jalkapallostadion (2010). ==Lähteet== ==Aiheesta muualla== * Leninin piirin rajat Open Street Map -kartalla (OSM) (openstreetmap.org) * Eastern Ukraine: Deadly attack on Donetsk trolleybus as ceasefire unravels (22.1.2015) (amnesty.org) Luokka:Donetskin piirit
Latitudinarismi

Latitudinaarit olivat vapaamielinen kirkollinen suunta Englannissa, joka pyrki aikaansaamaan sovintoa maan eri kirkollisten ryhmien välillä. Suunta sai alkunsa 1600-luvun uskonnollisissa taisteluissa ja oli teologialtaan lähinnä arminiolaisten kannalla. Asettuessaan yhteyteen ajan hengen ja filosofian kanssa latitudinaarit saivat usein kuulla syytöksiä indifferentismistä ja vapaa-ajattelusta. Suunnan ensimmäisiä johtomiehiä olivat: William Chillingworth (1602-44), filosofi Ralph Cudworth (1617-88) ja Henry More (1614-87). Nykyajan kirkollisista suunnista latitudinaarit ovat lähinnä "väljäkirkollisia" (broad church).Tietosanakirja / 5. Kulttuurisana-Mandingo Latitudinaarit olivat 1500-luvun humanistien, kuten Erasmus Rotterdamilaisen hengellisiä jälkeläisiä ja 1800-luvun broad church -puolueen edeltäjiä. Vuoden 1688 vallankumouksen jälkeen latitudinaristit pyrkivät lopettamaan uskonnolliset kiistat, tekemään valtionkirkosta mahdollisimman kattavan, tarjoamaan suvaitsevaisuutta erimielisyyksille ja minimoimaan opin ja jumalanpalvelusmuotojen merkityksen "järkevyyden" nimissä. Vaikka monet latitudinaareista, kuten Cambridgen platonistit ja heidän älyllinen seuraajansa John Locke, omasivat syvää persoonallista hurskautta, jotkut latitudinaarit olivat taipuvaisia ​​uskonnon suhteen deismiin. He pitivät kirkkoa valtion osa-alueena ja välttämättömänä moraalin säilyttämiseksi ja edistämiseksi sekä protestanttisen monarkian tukemiseksi. Gilbert Burnetin Exposition of the Thirty-Nine Articles (1699) on kirjoitettu tästä näkökulmasta.An Episcopal Dictionary of the Church == Lähteet == Luokka:Kristilliset käsitteet Luokka:Anglikaanisen kirkon historia Luokka:Valistus
Blackstar (kappale)

Blackstar (tyyliteltynä ★) on brittimuusikko David Bowien kirjoittama ja esittämä musiikkikappale. Se julkaistiin marraskuussa 2015 singlenä ja 8. tammikuuta 2016 hänen viimeiseksi jääneeksi albumillaan Blackstar. == Tyyli == Kappaleen pituus oli alkujaan yli 11 minuuttia, mutta Bowie ja tuottaja Tony Visconti joutuivat lyhentämään sen yhdeksään minuuttiin ja 27 sekuntiin, kun heille selvisi, ettei iTunes postita yli kymmenminuuttisia singlejä. Lyhennettynä ”Blackstar” on Bowien pisin kappale ”Station to Stationin” (1976) jälkeen.Immonen 2016, s. 443. Kappaleessa on kaksi osaa, jotka äänitettiin toisistaan erillään ja lopuksi yhdistettiin.Immonen 2016, s. 449. Kappaleessa ovat esillä Donny McCaslin soittama saksofoni ja Mark Guilianan rummut.Immonen 2016, s. 450. == Video == Kappaleesta kuvattiin Johan Renckin ohjaama surrealistinen musiikkivideo syyskuussa 2015 New Yorkin Brooklynissa. Bowie osallistui aktiivisesti videon suunnitteluun ja lähetti Renckille ideoitaan. Hän esimerkiksi halusi, että videossa esiintyvällä naisella on häntä, koska se oli hänen mielestään ”tavallaan seksuaalista”. Bowie esittää videolla kolmea erillistä hahmoa: sisäänpäin kääntynyttä, kiusattua ja sokeaa ”Nappisilmää”, ”mahtipontista petkuttajaa” sekä ”pappityyppiä”, joka pitelee mustalla tähtikuviolla kohokuvioitua kirjaa.Immonen 2016, s. 444. == Kokoonpano == *David Bowie – laulu, kitara *Donny McCaslin – huilu, saksofoni, puupuhaltimet *Ben Monder – kitara *Jason Lindner – piano, urut, kosketinsoittimet *Tim Lefebvre – bassokitara *Mark Guiliana – rummut == Lähteet == * === Viitteet === == Aiheesta muualla == * Musiikkivideo YouTubessa Luokka:David Bowien kappaleet Luokka:Vuoden 2015 kappaleet
Kalininin piiri (Donetsk)

Kalininin piiri () on yksi Ukrainan Donetskin yhdeksästä hallinnollisesta alueesta (kaupunkipiiristä). Piiri on nimetty neuvostopoliitikko Mihail Kalininin mukaan. Piirin pinta-ala on 25,9 neliökilometriä. Kalininin piiri sijaitsee Donetskin kaupungin pohjoisosassa. Lännessä piirin raja seuraa Kalmiusjokeen padottua tekojärveä. Kalininin piirin naapurina ovat etelässä Donetskin Budjonnyin ja Leninin piirit, lännessä Vorošilovin piiri ja luoteessa Kiovan piiri. Donetskin kaupunkialueen pohjoispuolella Kalinin piiri rajoittuu Donetskin piirin Makijivkan kaupunkiin. Donetskin kaupunki ja sen Kalininin piiri on ollut vuodesta 2014 lähtien Venäjän tai sen nukkevaltion, niin sanotun Donetskin kansantasavallan miehittämää aluetta, ja siten Ukrainan laillisen hallinnon ulkopuolella. Itä-Ukrainan sodan ja Venäjän hyökkäyssodan (2022–) aikana sotatapahtumat ovat toisinaan ulottuneet myös Kalinin piiriin. Piirin väestöarvio oli noin 108 100 ihmistä (2012?)., tai 103 249 (2001) tai 114 695 (VL 1989). Piirin alueella sijaitsevat muun muassa: * Donetskin kansallinen lääketieteellinen yliopisto * useita sairaalarakennuksia * rautatiesasema Donetsk II * Donetskin kasvitieteellinen puutarha Panoramio - V&A; Dudush - пр.Ильича.jpg|Prospekt Ilytša. Donetsk - 2 railway station, platform — Станція Донецьк - 2, перон.jpg|Donetsk II -rautatieaseman laituria. ДонНМУ.jpg|Donetskin kansallisen lääketieteellisen yliopisto päärakennus. Пам'ятник Калініну М. І. Донецьк.jpg|Kalininin patsas hänen mukaansa nimetyn kaivoksen edustalla Myrun aukiolla. ДК Шевченко, Донецьк.jpg| Sevtšenkon mukaan nimetty kulttuuritalo. Донецький академічний обласний театр ляльок.jpg|Donetskin akateeminen nukketeatteri. У покровского - panoramio.jpg|Pokrovan kirkko. Домашняя арена ХК.Донбасс - panoramio.jpg|Jääkiekkoseura HK Donbassin aiempi kotiareena Družba-jäähalli (2011; huom. joukkue siirtyi 2015 Družkivkaan). 2021\. Донецк PANO 20210620 160622.jpg|Donetskin kasvitieteellisen puutarhan rakennus. Донецький ботанічний сад НАН України DSC 9113.jpg|Donetskin kasvitieteellisen puutarhan laajoja ulkoalueita. ==Lähteet== ==Aiheesta muualla== * Kalininin piirin rajat Open Street Map -kartalla (OSM) (openstreetmap.org) Luokka:Donetskin piirit
Eino Santasalo

Eino Kullervo Santasalo, vuoteen 1906 Sandström (25. syyskuuta 1903 Helsinki – 4. elokuuta 1961 Helsinki) oli suomalainen sorvari, yrittäjä ja yritysjohtaja, joka perusti kaksi metallialan yritystä ja johti toista kuolemaansa asti. Eino Santasalon vanhemmat olivat VR:n konepajan ja Wärtsilän Hietalahden telakan seppä Johan Viktor Santasalo, aiemmin Sandström, ja Matilda Frestadius. Hänen puolisonsa oli Rauha Maria Rosvall (1901–1977). Eino Santasalo oli jo nuorena isänsä mukana niittipoikana telakalla ja oppi sittemmin metallimieheksi muun muassa autokorjaamoissa ja toimiessaan sorvaajana. Nimeään kantavan yrityksen hän perusti 1940 Eero Nelimarkan pojan Antti Nelimarkan kanssa. Vuosikymmenen lopulla yritys keskittyi tehdaskoneiden hammas- ja kierukkavaihteiden valmistukseen. Vuonna 1956 Santasalo ja Nelimarkka perustivat prosessiteollisuuden venttiilien valmistukseen Neles -osakeyhtiön, joka siirtyi 1960 kokonaan Nelimarkalle. Santasalolle jäi omistukseen ja johdettavaksi E. Santasalo Oy. Yhtiötä johtivat Eino Santasalon kuoleman jälkeen hänen poikansa.60-vuotiaita. Helsingin Sanomat, 25.9.1953, s. 6. == Lähteet == ==Aiheesta muualla== * Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1903 syntyneet Luokka:Vuonna 1961 kuolleet
Pravda (täsmennyssivu)

Pravda tarkoittaa muun muassa seuraavia: ==Lehdet== ;Venäjä * Pravda, 1912 perustettu ja sittemmin lakkautettu ja perustettu venäläis- neuvostoliittolainen sanomalehti * Komsomolskaja Pravda, venäläinen iltapäivälehti, jonka perusti 1925 Komsomol-nuorisojärjestö * Leningradskaja pravda, Pietarissa 1918–1991 ilmestynyt sanomalehti * Pravda.ru, kansallismielinen venäläinen verkkolehti, jonka muutama Pravdan entinen toimittaja perusti * Dagestanskaja pravda, Dagestanin tasavallassa ilmestyvä venäjänkielinen sanomalehti * Erzjan pravda, Mordvan tasavallassa ilmestyvä ersänkielinen sanomalehti * Mokšen pravda, Mordvan tasavallassa ilmestyvä mokšankielinen sanomalehti * Tuvinskaja pravda, Tuvan tasavallan pääkaupungissa Kyzylissä ilmestyvä venäjänkielinen sanomalehti ;Muut * Kazahstanskaja pravda, Kazakstanin pääkaupungissa Astanassa ilmestyvä venäjänkielinen sanomalehti * Pravda, 1920 perustettu slovakialainen sanomalehti, joka Tšekkoslovakian aikana oli kommunistipuolueen virallinen lehti * Pravda Ukrainy, Kiovassa 1938–2014 ilmestynyt venäjänkielinen sanomalehti * Pravda Vostoka, Uzbekistanin pääkaupungissa Taškentissa ilmestyvä venäjänkielinen sanomalehti * Ukrajinska pravda, ukrainalainen verkkosanomalehti ==Muita== * Kino-Pravda, 1920-luvulla esitetty 23 elokuvan elokuvauutissarja * Russkaja pravda, Kiovan Rusin aikainen lakikirja * P-1 Pravda Neuvostoliiton laivaston P-luokka (sukellusvene= ==Sukunimi== * Christian Pravda, (1927–1994), itävaltalainen alppihiihtäjä ja olympiamitalisti Luokka:Luettelot henkilöistä sukunimen mukaan
Winkler (sukunimi)

Winkler on muun muassa seuraavien henkilöiden sukunimi: * Anne Winkler (s 1994), saksalainen maastohiihtäjä * Hans Winkler (1877–1945), saksalainen kasvitieteilijä, perinnöllisyystutkija ja professori * Hans Günter Winkler (1926–2018), saksalainen esteratsastaja ja olympiavoittaja * Henry Winkler (s. 1945), yhdysvaltalainen näyttelijä, ohjaaja ja tuottaja * Irwin Winkler (s. 1931), yhdysvaltalainen elokuvatuottaja ja -ohjaaja * Johannes Winkler (1897–1945), saksalainen insinööri ja rakettitutkija * Konrad Winkler (s. 1955), saksalainen yhdistetyn hiihtäjä ja maailmanmestari * Mel Winkler (1941–2020), yhdysvaltalainen näyttelijä ja ääninäyttelijä * Raffael Winkler (s. 1949), sveitsiläinen lintutieteilijä * Robin Winkler (s. 1954), yhdysvaltalais-taiwanilainen poliitikko * Rudy Winkler (s. 1994), yhdysvaltalainen moukarinheittäjä * Scott Winkler (1990–2013), norjalainen jääkiekkoilija * Stephan Winkler (s. 1967), saksalainen säveltäjä ja kapellimestari.
Magomedsalam Magomedov

Magomedsalam Magomedalijevitš Magomedov (; s. 1. kesäkuuta 1964 Levaši, Dagestan) on venäläinen poliitikko. Hän toimi Dagestanin tasavallan päämiehenä vuosina 2010–2013. Sittemmin hän siirtyi Venäjän presidentinhallinnon varapuheenjohtajaksi.Magomedsalam Magomedaliyevich MAGOMEDOV Open Sanctions, viitattu 25.6.2024 Magomedov opiskeli Dagestanin valtionyliopistossa ja Venäjän taloustieteellisessä Plehanov-yliopistossa. Hän väitteli taloustieteiden tohtoriksi. Magomedov nimitettiin helmikuussa 2010 Muhu Alijevin seuraajaksi Dagestanin johtajana. Hänen kautensa oli määrä päättyä helmikuussa 2015, mutta hänen seuraajakseen nimitettiin jo tammikuussa 2013 Ramazan Abdulatipov. Magomedov oli kieltäytynyt julkisesti tukemasta Vladimir Putinin ehdotusta Pohjois-Kaukasian tasavaltojen johtajien suorasta valinnasta luopumisesta.Magomedsalam Magomedov's Mark Twain Moment Radio Free Europe/Radio Liberty 28.1.2013, viitattu 25.6.2024 Magomedov on etnisesti dargini ja uskonnoltaan sunnimuslimi. Myös hänen isänsä Magomedali Magomedov oli poliitikko. == Lähteet == Luokka:Venäläiset poliitikot Luokka:Vuonna 1964 syntyneet Luokka:Elävät henkilöt
Michael Boamah

Michael Boamah (s. 16. huhtikuuta 2003) on suomalainen jalkapalloilija, pelipaikaltaan keskuspuolustaja. Hän edustaa Veikkausliigassa pelaavaa Helsingin Jalkapalloklubia. Boamah on Imatran Palloseuran kasvatti. Hän muutti Helsinkiin ja liittyi HJK:n B17-joukkueeseen päästyään opiskelemaan Mäkelänrinteen urheilulukioon vuonna 2019. Kauden 2021 Boamah pelasi lainalla Vantaan Jalkapalloseurassa. Seuraavalla kaudella 2022 hän vakiinnutti paikkansa Klubi 04:n joukkueessa ja pelasi kausien 2022–2023 aikana yhteensä 34 ottelua Kakkosessa. HJK:n edustusjoukkueessa Boamah debytoi 30. toukokuuta 2023 Suomen Cupin ottelussa Honkaa vastaan. Veikkausliigadebyyttinsä Boamah teki seuraavalla kaudella, 22. toukokuuta 2024 Gnistania vastaan. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Vladimir Vasiljev (poliitikko)

Vladimir Abdualijevitš Vasiljev (; s. 11. elokuuta 1949 Klin) on venäläinen Yhtenäinen Venäjä -puolueen poliitikko.Vasiliev Vladimir Spisok Putina, viitattu 25.6.2024 Vladimir Abdualiyevich Vasilyev Open Sanctions, viitattu 25.6.2024 Vasiljev sai filosofian tohtorin oppiarvon oikeustieteessä vuonna 2001. Hän palveli Neuvostoliiton armeijassa ja aloitti neuvostoaikoina uransa sisäministeriön palveluksessa. Vuonna 1995 hänet nimitettiin Moskovan poliisin ensimmäiseksi varajohtajaksi. Vuosina 1997–1999 Vasiljev oli Venäjän varasisäministerin asemassa, johon hän palasi vuonna 2001 toimittuaan välillä Venäjän federaation turvallisuusneuvoston varasihteerinä. Vuosina 2002–2005 hän oli Moskovan teatterikaappauksen seurausten eliminoinnin komission varajohtaja. Vasiljev oli valtioduuman jäsen vuosina 2003–2017 ja tuli valituksi valtioduumaan uudelleen vuonna 2021.Фракцию "Единой России" в Госдуме возглавил Владимир Васильев Interfax 7.10.2021, viitattu 25.6.2024 Lokakuussa 2017 hänet nimitettiin Dagestanin tasavallan siirtymäkauden johtajaksi, ja tämä asema vakinaistettiin vuonna 2018. Lokakuussa 2020 Vasiljev siirtyi Venäjän presidentin neuvonantajaksi. Vuonna 2021 hänet nimitettiin valtioduuman Yhtenäisen Venäjän ryhmän johtajaksi. Vasiljev oli toiminut aiemmin samassa tehtävässä vuosina 2012–2017. Vasiljevia kohtaan asetettiin kansainvälisiä pakotteita Ukrainan sodan (2022) yhteydessä. == Lähteet == Luokka:Venäläiset poliitikot Luokka:Vuonna 1949 syntyneet Luokka:Elävät henkilöt
Vladimir Vasiljev

Vladimir Vasiljev on seuraavien venäläisten henkilöiden nimi: * Vladimir Vasiljev (1935–2003), kilpapurjehtija * Vladimir Vasiljev (s. 1940), balettitanssija * Vladimir Vasiljev (1940–2012), jääkiekkoilija ja jääkiekkovalmentaja * Vladimir Vasiljev (s. 1948), soutaja * Vladimir Vasiljev (s. 1949), poliitikko * Vladimir Vasiljev (s. 1951), tieteilijä * Vladimir Vasiljev (s. 1967), kirjailija * Vladimir Vasiljev (s. 1969), ralliautoilija
Zalim Šebzuhov

Zalim Borisovitš Šebzuhov (; 1986 – 17. elokuuta 2016 Pietari) oli venäläinen islamistinen militantti.Oleg Krasnov, Experts do not exclude Zalim Shebzukhov's involvement in plotting terror act in Saint Petersburg Caucasian Knot 4.4.2017, viitattu 25.6.2024 NAC: Zalim Shebzukhov killed in special operation in Saint Petersburg Caucasian Knot 17.8.2016, viitattu 25.6.2024 Šebzuhov oli Kaukasian emiraatin komentaja Kabardi-Balkariassa vuodesta 2014.Liz Fuller, Is Kabardino-Balkaria The Caucasus Emirate’s Last Bastion? Radio Free Europe/Radio Liberty 27.8.2016, viitattu 25.6.2024 Elokuussa 2015 hänen ilmoitettiin siirtyneen Kaukasian emiraatin johtajaksi Magomed Suleimanovin seuraajana elokuussa 2015.St Petersburg bombing: A call to arms for disbanded Jihadi fighters by Islamic State’s wannabe successors? Loughborough University 4.4.2017, viitattu 25.6.2024 Šebzuhov pysyi uskollisena Kaukasian emiraatille aikana, jona monet muut Pohjois-Kaukasian militantit (kuten Robert Zankišijev) siirtyivät Isis-taistelijoiksi. Joulukuussa 2015 hän vetosi Isis-taistelijoiksi lähteneisiin, jotta he palaisivat Kaukasian emiraatin joukkoihin. Šebzuhov johti Kaukasian emiraattia, kunnes tuli terrorisminvastaisten joukkojen surmaamaksi Pietarissa elokuussa 2016. Iskussa pietarilaiseen kerrostaloasuntoon tapettiin neljä henkilöä, joista nimettiin kolme liittovaltiollisella etsintäkuulutettujen listalla ollutta terrorismiepäiltyä.Russia St Petersburg: 'Militants' killed in counter-terrorism raid BBC 17.8.2016, viitattu 25.6.2024 Kansallinen terrorisminvastainen komitea oli virheellisesti väittänyt Šebzuhovin saaneen surmansa jo 16. huhtikuuta 2015 Naltšikissa. Komitea perui tuolloin ilmoituksen ja kertoi tapetuksi todellisuudessa tulleen toisen militantin. Kabardi-Balkarian johtaja Juri Kokov väitti Šebzuhovin suunnitelleen terrori- iskujen toteuttamista Venäjällä ja maasta pakenemista. Myöhemmin venäläiset tutkijat epäilivät hänen saattaneen eläessään osallistua huhtikuussa 2017 toteutetun Pietarin metroiskun suunnitteluun. == Lähteet == Luokka:Venäläiset terroristit Luokka:Vuonna 1986 syntyneet Luokka:Vuonna 2016 kuolleet
Aliashab Kebekov

Aliashab Alibulatovitš Kebekov (; 1. tammikuuta 1972 Teletl, Šamilin piiri – 19. huhtikuuta 2015 Buinaksk) oli venäläinen terroristi.Кебеков Алиасхаб Алибулатович Кавказский Узел 21.4.2015, viitattu 25.6.2024 Hän johti Kaukasian emiraattia maaliskuusta 2014 kuolemaansa saakka. Hänet tunnettiin myös nimellä Ali Abu Muhammad al-Dagestani.Russian forces 'kill top jihadist' Kebekov in Caucasus BBC 20.4.2015, viitattu 25.6.2024 Kebekov oli etniseltä taustaltaan avaari. Kebekov oli taustaltaan al-Qaidalle myötämielistä teologiaa edustanut shariaoppinut.Thomas Joscelyn, Bill Roggio, Russian troops kill leader of Islamic Caucasus Emirate Long War Journal 19.4.2015, viitattu 25.6.2024 Huhtikuussa 2012 hän vaati jihadia puheessa, joka määriteltiin ekstremistiseksi. Kebekov lisättiin Venäjän aktiivisten ekstremistien ja terroristien listaan. Hän oli Kaukasian emiraatissa aluksi Dagestanin vilayatin qadi (shariatuomari). Doku Umarovin kuoltua Kebekov nousi maaliskuussa 2014 Kaukasian emiraatin emiiriksi, vaikka ei ollut sotilaallisesti kokenut. Hänen johdollaan kiellettiin "mustiksi leskiksi" kutsuttujen naispuolisten šahidka-itsemurhapommittajien iskut. Joulukuussa 2014 viranomaisia vastaan suunnattiin Groznyin hyökkäys.Andrew Roth, Leader of Militant Group in Russia Is Killed, Reports Say The New York Times 20.4.2015, viitattu 25.6.2024 Tätä iskua Kebekov tuki. Kaukasialaisissa poliisilähteissä hänen katsottiin myös aiemmin antaneen toimeksiannon Kaukasian emiraattia vastustaneen uskonoppinut Said Afandi al-Chirkawin murhaan.Terrorist Designation of Aliaskhab Kebekov U.S. Department of State 25.3.2015, viitattu 25.6.2024 Kebekovin johtajuuden aikana Kaukasian emiraatin toiminta oli hiipumassa. Monia sen komentajia siirtyi Isis-taistelijoiksi. Kebekov pysyi al-Qaidan tukijana ja tuomitsi Isis-taistelijoiksi siirtyneet. Hän vaati al- Qaidan toimijoiden kanssa aselepoa Syyriaan, mutta Isis ei tähän suostunut. Maaliskuussa 2015 Kebekovia vastaan asetettiin Yhdysvalloissa Specially Designated Global Terrorist -määritys. Huhtikuussa 2015 Venäjän joukot ampuivat Kebekovin ja kaksi muuta militanttia saarrettuaan talon Buinakskissa. == Lähteet == Luokka:Venäläiset terroristit Luokka:Vuonna 1972 syntyneet Luokka:Vuonna 2015 kuolleet
Pravda.ru

Pravda.ru on vuonna 1999 perustettu venäläinen verkkolehti, jonka ovat perustaneet muutamat alkuperäisen Pravdan toimittajat. Nimen Pravda omistuksesta käytiin oikeutta, ja oikeuden päätöksellä nimeä voivat käyttää molemmat. Pravda.ru:n perustaja ja päätoimittaja on Vadim Goršenin. Sen paperiversio syntyi 2003. Se on luonteeltaan kansallismielinen ja hallitusmyönteinen ja tarjoilee salaliittoteorioita. ==Lähteet== ==Aiheesta muualla== * Pravda.ru Luokka:Venäläiset verkkosivustot
Nuoliaisahven

Nuoliaisahven (Cheimarrichthys fosterae)https://researcharchive.calacademy.org/research/ichthyology/catalog/fishcatget.asp?spid=20717 on ahvenkaloihin kuuluva kalalaji. Lajia tavataan uhanalaisena Uudessa- Seelannissa. Se on ainoa laji nuoliaisahventen heimossa, mutta on aiemmin luokiteltu myös hieta-ahveniin. == Koko ja ulkonäkö == Nuoliaisahven on yleensä 10–12 cm pitkä, mutta voi saavuttaa 16 cm pituuden. Lajin pää on leveä ja litteä. Selkäevän edessä on kolme tai neljä ruotopiikkiä. Rinta- ja vatsaevät ovat kookkaat ja vatsaevät sijaitsevat ennen rintaeviä. Nuoliaisahvenen pyrstöevä on hieman haarautunut. Nuoliaisahven on ruskea ja kyljissä on tummempia juovia. ==Levinneisyys ja elintavat== Nuoliaisahventa tavataan sekä Pohjois- että Eteläsaaren nopeasti virtaavista joista. Se elää koskien ja muiden virtapaikkojen sorapohjilla. Kala kutee meressä keväästä syksyyn ja poikaset vaeltavat jokiin aikuistumaan. Sen ravintoa ovat vesihyönteiset. Nuoliaisahven luokitellaan vaarantuneeksi. Kantaa uhkaa patojen rakentaminen, vedenotto ja jokivesien samentuminen. ==Lähteet== Luokka:Tähystäjäkalat Luokka:Uhanalaiset kalat
Metallintyöstö

Metallintyöstö on teknisen työn osa-alue, jossa metallilevystä muokataan tietynlainen tuote. Nykyisin metallintyöstön suunnittelu tapahtuu CAD- tietokoneohjelman avulla. Metallintyöstön menetelmiä ovat erilaiset leikkausmenetelmät, taivutus ja kokoonpano, jonka jälkeen tuote jauhemaalataan. Terminen leikkaus toteutetaan useimmiten laserleikkauksena, mutta paksujen materiaalien leikkaamiseen käytetään joskus plasmaleikkausta. Toinen leikkausmenetelmä on mekaaninen leikkaus, joka tehdään usein muotoleikkauksena ilman kappaleen kuumentamista. Metallin taivutukseen käytetään särmäyspuristinta tai kanttikonetta. Taivutus on monesti metallintyöstöprosessin moninaisin ja vaikein vaihe. Tuotteen kokoamisvaiheen työmenetelmiä ovat hitsaus, niittaus ja pulttaus. == Taonta == Metallin taonnassa käytettyjä välineitä ovat alasin, apualasimet, ahjo, leka, taonta- ja asetinvasarat (välivasarat), pihdit, penkkiruuvipuristin, vääntimet, jäähdytysastia ja mittavälineet. Taontavasaroista osa on ristipäävasaroita, osa kuulapäävasaroita. Leka on usein sepän apulaisen työväline. Lekan käytössä käytetään joskus penkinruuvinpuristinta. Alasimessa on neliönmuotoinen aukko, johon voidaan asettaa apualasin. Apualasimina toimivat alasintaltta, venytysapualasin ja kouruapualasin. Pihdit auttavat hyvin kuumien sekä hyvin pienien kappaleiden käsittelyä. Lattapihdit sopivat litteiden kappaleiden käsittelyyn ja pyöröpihdit sopivat pyöreiden kappaleiden käsittelyyn. Ruuvipuristimeen tai alasimen aukkoon kiinnitettyä Tankomaista kappaletta voidaan taivuttaa vääntimillä. Metallikappaleiden katkaisemiseen käytetään välivasaroita ja talttoja. == Viimeistely == Metallintyöstämisen viimeistelyssä käytetään viiloja. Työn loppuvaiheessa käytettäviä koneita ovat hiomakoneet, joita ovat tasohiomakoneet ja nauhahiomakoneet. == Lähteet == Luokka:Metallitekniikka
Kacper Urbański

Kacper Urbański (s. 7. syyskuuta 2004 Gdańsk) on puolalainen jalkapalloilija, pelipaikaltaan keskikenttäpelaaja. Hän on pituudeltaan 183-senttimetrinen. Hän edustaa Italian Serie A:ssa pelaavaa Bolognaa. Hän pelasi Puolan A-maajoukkueessa ensimmäisen kerran kesäkuussa 2024. Lechia Gdańskin junioreissa pelannut Urbański nousi seuran Ekstraklasassa pelaavaan edustusjoukkueeseen ensimmäisen kerran kaudella 2019–2020. Hän pelasi joukkueessa neljä pääsarjaottelua ennen siirtymistään Bolognaan, ensin helmikuussa 2021 lainalle ja sitten italialaisseuran omistukseen kesällä 2021. Kahdella ensimmäisellä kaudellaan hän pelasi kummallakin vain yhden Serie A -ottelun, ja kolmas kausi kului kokonaan Bolognan reservijoukkueessa. Kaudella 2023–2024 hän pelasi Serie A:ssa 22 ottelua, joissa hän oli yhdeksän kertaa avauskokoonpanossa. Urbański on pelannut useissa Puolan nuorisomaajoukkueissa. Hän pelasi avauskokoonpanossa kolme ottelua alle 19-vuotiaiden EM-kilpailuissa 2023. Hän pelasi Puolan A-maajoukkueessa ensimmäisen kerran kesäkuussa 2024 ystävyysotteluissa Ukrainaa ja Turkkia vastaan. Hän kuuluu Puolan joukkueeseen EM-kilpailuissa 2024. Ensimmäisessä alkulohko-ottelussa Alankomaita vastaan hän pelasi avauskokoonpanossa ja toisessa ottelussa Itävaltaa vastaan hän pääsiloppuminuuteiksi vaihdosta kentälle. == Lähteet == Luokka:Puolalaiset jalkapalloilijat Luokka:Vuonna 2004 syntyneet Luokka:Elävät henkilöt
Marta Aliide Jakovski

Marta Aliide Jakovski (s. 11. toukokuuta 1992 ) on virolainen muusikko ja teatteriohjaaja . Hän on Viron ohjaajien ja dramaturgien liiton (ELDL) jäsen vuodesta 2022 lähtien. Jakovski on opiskellut mm laulamista sekä jazzmusiikkia. Ohjaajaksi hän valmistui vuonna 2022 Viron musiikki- ja teatteriakatemian teatterikoulusta. Vuodesta 2022. lähtien työskentele freelance-ohjaajana. 2024\. vuonna hän toimi ohjaaja Kristian Smedsin assistenttina Kansallisteatterissa, jolloin näyttämölle tuotiin Arto Paasilinnan "Jäniksen vuosi". == Lähteet == Luokka:Elävät henkilöt Luokka:Vuonna 1992 syntyneet Luokka:Virolaiset teatteriohjaajat
Ian Maatsen

Ian Ethan Maatsen (s. 10. maaliskuuta 2002 Vlaardingen) on alankomaalainen jalkapalloilija, pelipaikaltaan vasemman laidan pelaaja. Hän on pituudeltaan 178-senttimetrinen. Hän edustaa englantilaisseura Aston Villaa. Maatsen pelasi kotimaassaan eri junioriseuroissa, kuten Feyenoordissa, Sparta Rotterdamissa ja PSV Eindhovenissa. Hän siirtyi kesällä 2018 englantilaisseura Chelseaan. Hän pelasi Chelsean nuorisojoukkueiden lisäksi lainalla Englannin ykkösliigassa Charlton Athleticissa sekä mestaruussarjassa Coventry Cityssä ja Burnleyssä, kunnes hän viimein pelasi elo-joulukuussa Chelseassa 12 valioliigaottelua. Kevätkauden 2024 hän oli lainalla saksalaisseura Borussia Dortmundissa, jossa hän pelasi 16 bundesliigaottelua ja teki maalin maaliskuussa Union Berliniä sekä toukokuussa Darmstadtia vastaan. Maatsen pelasi Mestarien liigassa seitsemän ottelua, muun muassa tappiollisen loppuottelun Real Madridia vastaan, ja teki maalin puolivälierien toisessa osaottelussa Atlético Madridia vastaan. Maatsen siirtyi heinäkuussa 2024 Aston Villaan. Maatsen on pelannut useissa Alankomaiden nuorisomaajoukkueissa alle 15-vuotiaista alle 21-vuotiaisiin. Hän pelasi viisi ottelua alle 17-vuotiaiden EM-kilpailuissa 2019 Alankomaiden voittaessa mestaruuden ja teki maalin alkulohko-ottelussa Ruotsia sekä loppuottelussa Italiaa vastaan. Samana vuonna hän pelasi kuusi ottelua alle 17-vuotiaiden MM-kilpailuissa, joissa Alankomaat sijoittui neljänneksi. Hän pelasi kolme ottelua alle 21-vuotiaiden EM- kilpailuissa 2023. Hän kuului Alankomaiden A-maajoukkueeseen EM-kilpailuissa 2024 mutta ei saanut turnauksessa peliaikaa eikä ole lokakuun 2024 puoliväliin mennessä muissakaan A-maaotteluissa päässyt kentälle. == Lähteet == Luokka:Alankomaalaiset jalkapalloilijat Luokka:Vuonna 2002 syntyneet Luokka:Elävät henkilöt